Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: tevékenységük során több hasznosított hulladékot használnak fel. A közbeszerzésekrõl szóló 1995. évi XL. törvény
Paragraph Index: 466

35. §-ának (1) c) pontja ezt feltételesen lehetõvé teszi, azonban annak érvényesítésére akkor lenne lehetõség, ha az elõnyben részesítés kötelezõ jellegû elõírás lenne. Elsõsorban a nagy volumenû útépítési, mélyépítési stb. állami fejlesztések közbeszerzései jelentenének nagyobb volumenû piacot azon hasznosított hulladék iránt, amelyek nem klasszikus másodnyersanyagként (hulladékpapírból papír, fémhulladékból fém) hasznosulnak. 4.1.2. A települési hulladékkezelési közszolgáltatás fejlesztéseinek finanszírozása Az önkormányzatok csak a jelenlegi állami támogatások fenntartása, a különbözõ források hatékony összehangolása esetén és a nemzetközi források segítségével lesznek képesek az elsõ években a gyors ütemû fejlesztések megvalósítására. Az önkormányzati lerakási, komposztálási, gyûjtési, szelektív gyûjtési feladatok ellátásához szükséges beruházások finanszírozását jelenleg 50—60%-ban központi forrásokból, illetve regionális támogatásokból (célés címzett, KAC, területfejlesztési források), 20—30%-ban nemzetközi forrásokból (ISPA, PHARE), 10—20%-ban önkormányzati és helyi saját forrásokból (önkormányzati költségvetés, díjak, hozzájárulások) biztosítják. A korszerû kezelési megoldások megvalósításának elõsegítésére fenn kell tartani, és egységesíteni kell a hulladékgazdálkodási támogatásokat (komposztálás támogatása, szelektív gyûjtés, válogatás támogatása stb.). Kizárólag a „korszerû”, komplex regionális rendszereket, illetve a meglévõ rendszereket korszerûsítõ, kiegészítõ beruházásokat kell támogatni, arra ösztönözve az önkormányzatokat, hogy minél gyorsabban térjenek át korszerû kezelésre. Az adott támogatási szinten felüli kedvezményes kölcsönök biztosítása elõnyös lehet, ha megalapozott, banki szigorúságú elõkészítés elõzi meg. Az elkülönítetten begyûjtött települési hulladék hasznosítása már gazdálkodói feladat, ennek megfelelõen a finanszírozás a gazdasági szférához hasonlóan jelentõs saját erõ biztosításával, kedvezményes hitelek alkalmazásával történhet. A régi, betelt, elavult hulladéklerakók felszámolásának, rekultivációjának finanszírozására állami, nemzetközi segítség szükséges. Új, regionális lerakó vagy égetõ beruházásának támogatása viszont csak a komplex, elkülönített begyûjtést is megvalósító rendszerekhez vagy meglévõ rendszerek ilyenné fejlesztéséhez kapcsolva, a begyûjtõkörzetben lévõ régi lerakók bezárását és rekultiválását vagy kitermelését is megvalósítva lesz lehetséges. Az OHT-ban megfogalmazott feladatok ellátásához nincs szükség külön kiemelt kormányzati programra, azonban egyes, hulladékgazdálkodási szempontból kiemelt anyagáramok esetében több ágazati célelõirányzat által támogatott állami forrásbevonásra lesz szükség. Az ilyen „ágazatközi” programok részletes finanszírozási struktúráját is ágazatközi forrásmegosztással kell kialakítani. 2002/154. szám 4.1.3. Mûködtetés finanszírozása A hulladékkezelési beruházások fenti támogatási rendszere mellett gondoskodni kell a megvalósuló begyûjtési és kezelési rendszerek folyamatos és hatékony mûködésének finanszírozásáról. E tekintetben elsõdleges a „szennyezõ fizet” elv következetes alkalmazása. Ez az elv a hulladékot eredményezõ termékek gyártói felelõsségének, valamint a vállalkozói szférában a hulladékot termelõ felelõsségének érvényesítésével maximálisan kielégíthetõ. A lakosságnál képzõdõ háztartási hulladékok esetében az elv a hulladékkezelési díjakon keresztül érvényesíthetõ, maga a hulladékkezelés azonban a kötelezõ önkormányzati közszolgáltatás keretében valósul meg. Az ennek keretében viszonylag rövid idõ alatt megvalósuló korszerû rendszerek üzemeltetési, fenntartási és tartalékképzési költségei összességében még több évig meg fogják haladni a lakosság és az önkormányzatok teherviselõ képességét. A hatékony mûködés biztosítása érdekében így — elsõsorban a települési hulladék begyûjtés, elkülönített gyûjtés, hasznosítás területén — új, ösztönzõ gazdasági eszközök, finanszírozási módszerek és forrásteremtõ intézkedések bevezetésére is szükség van. A mûködtetés finanszírozásának tervezésekor figyelemmel kell lenni az EU közösségi iránymutatására a környezetvédelmi állami támogatásokról (2001/C37/03). Ez egyértelmûen kimondja, hogy mûködési támogatás általánosságban tilos, szigorúan meghatározott esetekben legfeljebb öt évig alkalmazható. Néhány környezetvédelmi tevékenység esetén van lehetõség támogatás nyújtására, átmeneti, legfeljebb 5 évi idõtartamra, a hulladékok hasznosítása, az energiahatékonyság növelése esetén. A csomagolási hulladék hasznosításának megoldása a gyártók és a forgalmazók feladata, kötelességük ezt elvégezni, és biztosítani ennek anyagi fedezetét. Kötelezettségüknek önállóan vagy koordináló szervezet létrehozásával tehetnek eleget. Ekkor tehát a „szennyezõ fizet” elv alapján a hulladékká vált termék gyártója, forgalmazója, illetve az általuk létrehozott koordináló szervezet a beszedett hulladékkezelési díjból fogja a szelektív hulladékgyûjtés többletköltségeit megfizetni. A hulladékkezelési díjból fedezett szelektív gyûjtés kedvezõen hat mind az állami költségvetésre, mind az önkormányzati költségvetésre, mind a hulladékkezelési közszolgáltatási díjakra. A díjak mérsékeltebb emelkedése az inflációt is fékezi. 4.2. Az átalakított és kibõvített gazdaságszabályozási rendszer A közösségi jogforrásokban meghatározott kötelezettségek teljesítése, gyakorlati megvalósítása alapvetõen az üzleti szféra, a szabályozással érintett gazdasági szervezetek feladata. A gyártói felelõsség érvényesítése a hulladékgazdálkodás szabályozásának kulcskérdése. A hulladékgazdálkodás eszközrendszere igen gazdag, így az OHT céljainak eléréshez sokféle gazdasági és hatósági szabályozó konzisztens, koordinált alkalmazására nyílik mód. Ezek között vannak már mûködõ szabályozók (amelyek egy részénél esetleg szükség lehet bizonyos módosításokra: pl. termékdíj, beruházási, támogatási rendszerek, szolgáltatási díjak), és vannak új, még jogszabályi elõkészítés alatt álló szabályzók (céltartalék-képzés, biztosítékadás, betéti díj). További, még elõ nem készített szabályozási lehetõségek például az igénybevételi járulék bevezetése a hulladéklerakás, terhelési díj megállapítása a hulladékégetés területén, vagy a pénzügyi támogatási források banki kezelése. A hulladékgazdálkodás komplex gazdasági szabályozó rendszerének legfontosabb lehetséges elemei a következõk: 4.2.1. A települési hulladékgazdálkodás támogatása A Hgt. 59. § (1) bekezdés m) pontja felhatalmazást ad a Kormány számára, hogy a közszolgáltatás ellátásáért a települési önkormányzatot megilletõ támogatás részletes szabályait megállapítsa. A települési szilárd és folyékony hulladék kezelésében jelenleg elsõsorban az olyan hulladékkezelési módokat alkalmazzák, amelyek hulladékgazdálkodási szempontból nem a legelõnyösebbek: magas a lerakással történõ ártalmatlanítás aránya, igen kis mértékû a hulladékok hasznosítása. A hulladékkezelési megoldások többsége nem elégíti ki a környezetvédelmi követelményeket: nincs megfelelõ mûszaki védelme a lerakók jelentõs hányadának, az égetõk sok esetben nem felelnek meg a levegõtisztaságvédelmi elõírásoknak. A települési hulladékkezelés lakossági díjai jelenleg nem fedezik a felmerülõ költségeket. Bár a „szennyezõ fizet” elv megkövetelné, hogy a díjakba épüljön be a hulladékkezelés teljes költsége, ez azonban a jelenlegi helyzetben a hulladékgazdálkodási célokkal ellenkezõ irányú hatást válthat ki (növekszik az illegális hulladékelhelyezés esélye). A szolgáltatás teljes költségének beépítése a díjakba nem ösztönözi a településeket a magasabb színvonalú hulladékkezelés megvalósítására, mivel az esetek jelentõs részében ez a díjak fizetõképességet meghaladó mértékû emelkedését vonja maga után. Ez a szolgáltatási színvonal csökkenését is eredményezheti. Ezen negatív ösztönzõ hatások elkerülése érdekében szükséges, hogy a települési hulladék kezelésére, illetõleg az esetenkénti magas díjak ellentételezésére — az alacsony jövedelmû háztartások esetében — szociális jellegû támogatás kerüljön bevezetésre. Azok számára, akiknek elviselhetetlen terhet jelent a díj megfizetése, az önkormányzat támogatást nyújt (kifizeti a számla egy részét). Az önkormányzatok részére eddig is rendelkezésre álló támogatási lehetõséget szükség esetén bõvíteni kell. A települési hulladékkezelés finanszírozási rendszerének kialakítása az önkormányzati közszolgáltatások finanszírozási rendszerének továbbfejlesztésével együtt valósul meg. 2002/154. szám 4.2.2. A pénzügyi biztosítékrendszer, a felelõsségi szabályozás komplex rendszerének kialakítása A szabályozás célja, hogy a felelõsség egyértelmû legyen, a felelõs azonosítható legyen, valamint az, hogy a felelõs kötelezettségeit teljesíteni tudja, ne alakuljon ki finanszírozási hiány. Ennek érdekében a következõ szabályozók bevezetése indokolt: — A szervezetek megalakulásával és megszûnésével kapcsolatos szabályozás módosítása. — A környezetvédelmi feladatok finanszírozási hiányának megelõzése érdekében a biztosítékadás és a kártalanítás kialakítása. — Az elõre nem látható, valószínûséggel bekövetkezõ környezeti károk utáni helytállás finanszírozhatóságának biztosítása érdekében kötelezõ környezeti felelõsségbiztosítás bevezetése. — Céltartalék képzése azon tevékenységre, ahol a tevékenységbõl következõen bizonyosan felmerülõ hulladékkezelési kötelezettségek jelentkeznek. Céltartalékot kell képezni a várhatóan felmerülõ kötelezettségre is. 4.2.3. A termékdíjrendszer továbbfejlesztése, illetve átalakítása A jelenlegi termékdíjrendszer átalakítása szükséges azon hulladékképzõ termékek esetében, ahol speciális EU-szabályozás van érvényben, illetve a közeljövõben ilyen szabályozás lép életbe. Az EU-szabályozásnak megfelelõen ekkor a termékdíjat a visszavételi és hasznosítási kötelezettség váltja fel. Jelenleg hatályos, illetve az elfogadáshoz közeli tervezet szintjén az Európai Unióban a következõ termékekre létezik önálló szabályozás: — csomagolási hulladék, — gépkocsironcs, — akkumulátor, — elektromos és elektronikai berendezésekbõl származó hulladék. E hulladékként gondot jelentõ termékek esetében az EU-konform szabályozás kialakítása szükséges lépés, amely megváltoztatja a finanszírozási lehetõségeket is. E szabályozás már a csomagolási hulladékra létezik. A termékdíj törvény módosítása szerint teljes mentesség szerezhetõ a termékdíj-fizetési kötelezettség alól, ha a kötelezett saját maga vagy koordináló szervezet segítségével külön jogszabályban meghatározott kötelezõ hasznosítási aránynak megfelelõ mennyiségû hulladékká vált termékdíjköteles terméket hasznosított. A termékdíj helyett a hasznosítás költségei terhelik az érintett gazdálkodókat. A hasznosítást koordináló szervezet segítségével fogják megoldani és ennek fejében díjat fizetnek. A szervezet szerzõdéses kapcsolatok segítségével, a befizetett díjakból teljesíti a feladatait, gazdasági és környezetvédelmi megfontolások alapján meghatározott mértékû pénzügyi ellenszolgáltatást nyújt a hulladékgazdálkodás szereplõinek (az önkormányzatoknak, a gyûjtõknek, a hasznosítóknak) a visszagyûjtési, hasznosítási arányok elérése érdekében. Az állam szerepe a kötelezettség (hasznosítási arány) elõírása és az ellenõrzés. A szervezethez nem csatlakozó, vagy önállóan nem teljesítõ kötelezett továbbra is — magasabb összegû — termékdíjat és bírságot fizet. A fentieken felüli termékkörökben meg kell vizsgálni, hogy milyen termék esetén lehet, illetve fontos termékdíjat kivetni. A termékdíj bevezetésének kritériumai: jelentõs környezetterhelõ hatás, homogén termék, a termékdíj adminisztrációs költsége alacsony legyen, fontos a helyettesítõ termék léte. A kivetett termékdíj mértéke arányos kell, hogy legyen egyrészt a termék hulladékká váláskori kezelési költségével, másrészt az ahhoz kapcsolódó feladatsor költségeivel (információs rendszer mûködtetése, ellenõrzési és igazgatási rendszer mûködtetése). Arra is figyelemmel kell lenni, hogy mûködési célú támogatás nyújtására gyakorlatilag nem lesz lehetõség. 4.2.4. Az adórendszer, adókedvezmények rendszere Az EU közösségi iránymutatás a környezetvédelmi állami támogatásokról (2001/C37/03) egyértelmûen kimondja, hogy az adókedvezmények mûködési támogatásnak minõsülnek, ami általánosságban tilos, szigorúan meghatározott esetekben, legfeljebb öt évig alkalmazhatók. Az átmeneti ötéves támogatási lehetõséget várhatóan csak hulladékhasznosításra és csak kivételesen indokolt célra vehetjük igénybe. Az adórendszerben meglévõ preferenciákat az EU által megengedett módon kell mûködtetni. Megtartani javasoljuk a környezetvédelmi közszolgáltatások alacsonyabb áfakörbe sorolását, a környezetvédelmi berendezések gyorsított leírásának lehetõségét. A rendszer bõvíthetõ olyan környezetbarát termékek alacsonyabb áfakörbe sorolásával, amelyek azért lettek környezetbarátnak minõsítve, mert hulladék hasznosításával készültek, vagy energiatakarékosak. 4.2.5. Igénybevételi járulék Az igénybevételi járulékot — a környezetvédelmi törvényben meghatározottakkal összhangban — a környezet valamely elemének igénybevételi módja alapján lehet alkalmazni. Az igénybevételi járulék egyik lehetõsége a területhasználati járulék bevezetése. E járulék egyik eleme a hulladéklerakási járulék. A földet, mint természeti erõforrást az egyes használatok eltérõen terhelik, ezeknek az eltérõ hatásoknak kell megjelennie az igénybevételi járulék mértékében. Például egy tartós, negatív hatásokkal, veszélyekkel járó területhasználat, mint a hulladéklerakó esetében magasabb járulék alkalmazható. A hulladék tárolását, lerakását kezelheti a területhasználati igénybevételi járulék, hiszen az igénybe vett területtel arányos, a tárolás, lerakás módjától, a tárolt, lerakott hulladék jellegétõl függõ járulék a környezetvédelmi törvény értelmében bevezethetõ szabályozó. Ez akkor is alkalmazható (természe- 2002/154. szám tesen kisebb szorzótényezõkkel), ha nincs közvetlen veszélyeztetés, ekkor tényleg csak a használatot fizettetik meg. E szabályozó bevezetése összhangban van a nemzetközi gyakorlattal. Egyre több ország vezeti be a lerakási adót. Ha az igénybevételi járulékot a területhasználatra be kívánják vezetni, szükséges tisztázni az igénybevételek körét, a vonatkoztatási alapot, a járulék mértékét, a felhasználás célját és módját, nyilvántartás és az adatszolgáltatás rendjét. A járulék elsõdleges célja a lerakás visszaszorítása, az egyéb ártalmatlanítás (égetés) és hasznosítás ösztönzése lenne. Ezzel a lerakást drágábbá lehet tenni, mint a többi kezelést, megoldást. E megoldás hátránya a hulladékkezelés drágulása. A szabályozó elem bevezetését részletes társadalmi, gazdasági és környezeti hatásvizsgálattal kell megalapozni. A hulladéklerakásért fizetendõ igénybevételi járulék bevezetése 2003—2004-ben nagy mértékben járulna hozzá a lerakásmérséklési célok eléréséhez, kifizetõdõbbé téve a korszerûbb, a környezetet hosszú távon nem veszélyeztetõ hulladékkezelési módszerek alkalmazását. 4.2.6. A betéti és a letéti díj A betétdíj az elhasznált, hulladékká vált termékek fogyasztótól történõ visszavételét ösztönzõ eszköz, amelyek a gyártói felelõsség teljesítésében segítik a gyártókat. A betétdíjas rendszer lényege a meghatározott betétdíj felszámítása a termék eladásakor, illetve visszafizetése a használt termék vagy hulladéka visszavételekor. A letéti díj ettõl annyiban tér el, hogy az elsõsorban a majdani hulladékkezelési költségek fedezetére szolgál, ezért a termék eladásakor felszámított díjról külön igazolást adnak (esetleg magán a terméken jelölik a díj megfizetését) és hulladékká vált termék visszavétele ingyenesen, esetleg az aktuális és a megfizetett díj különbségének kifizetésével történik. A letéti díj alkalmazására elsõsorban tartós fogyasztási cikkek esetében lehet szükség. Mindkét megoldásnak szerves része a termék visszavételi kötelezettsége, a forgalom és a visszavétel pénzügyi és anyagi nyilvántartása, a mûködés ellenõrzése. A díjak alkalmazása lehet önkéntes vagy jogszabályban meghatározott termékekre kötelezõ és adott esetben együttesen is alkalmazhatók. A csomagolási hulladék esetében a már hatályban lévõ szabályozást egészítené ki a betétdíjrendszer, az újrahasználat ösztönzését biztosítva. A többutas csomagolások arányának kötelezõ elõírása szükséges. Azon kötelezettek, akik nem teljesítik az elõírást, betétdíjat fizetnek, illetve magas, anyagában történõ hasznosítási kötelezettség fogja terhelni õket. A jelenlegi termékdíjas körbõl az olajok, az akkumulátorok, a gumiabroncsok és a hûtõberendezések esetében, azonkívül az elemek, a gépjármûvek, az elektromos és az elektronikai készülékek esetében lehetséges visszavételi kötelezettség, illetve betétdíj és/vagy letéti díj fizetés lesz elõírása. 4.3. A programok és intézkedések finanszírozása Az egyes programok 2008 végéig történõ megvalósítása — az elõzetes szakmai, szakágazati tanulmányokra, valamint a hulladékgazdálkodási törvényhez készült részletes hatásvizsgálatra alapozva — a következõ fejlesztési és beruházási költségek finanszírozásával biztosítható (nem számolva a Szennyvízelvezetési és Tisztítási Program keretében megoldandó települési folyékonyhulladék-kezelési és településiszennyvíz-tisztítási és iszapkezelési feladatokkal, valamint az Agrár-környezetvédelmi Program keretében megvalósuló, a helyes mezõgazdasági gyakorlat elterjesztése keretében támogatott biomassza-felhasználással). Az OHT összesített fejlesztési igénye 2003—2008.

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes